Koneelliset maanmuokkaus- ja metsänhoitotyöt 65 ops

**Toimintaympäristö**

Opiskelija

* tiedostaa oman työnsä kustannusvaikutukset ja tuotostason
* toimii työyhteisössä vuorovaikutteisesti ja kehittävästi
* huomioi toiminnassaan metsänomistajien erilaiset tavoitteet metsän käsittelyssä
* työskentelee asiakaslähtöisesti ja yrittäjämäisesti sekä vaitiolovelvollisuuden huomioiden
* noudattaa työaikoja sekä sopii poikkeamista

**Työtehtävien suunnittelu**

Opiskelija

* suunnittelee työtehtävät huomioiden vuorotyön vaatimukset
* suunnittelee työskentelyjärjestyksen
* hyödyntää työohjetta

**Maanmuokkaus- tai metsänhoitotyöt**

Opiskelija

* työskentelee kaivin- tai metsäkoneella työohjeiden, metsän- ja luonnonhoidon suositusten, säädösten sekä metsäsertifioinnin kriteerien ja kestävän kehityksen ohjeistusten mukaisesti
* tunnistaa monimuotoisuudelle arvokkaat elinympäristöt ja niiden ominaispiirteet
* toimii vesiensuojelun vaatimusten mukaisesti työkohteella
* valitsee maanmuokkauksessa sopivan muokkausmenetelmän ja vaihtaa tarvittaessa menetelmää
* käyttää kasvinsuojeluaineita säädösten ja ohjeiden mukaisesti
* käyttää koneen tietotekniikkaa ja sovelluksia
* tiedostaa energiatehokkaan toiminnan vaikutuksen korjuuketjussa
* huolehtii työkohteen aloittamiseen ja lopettamiseen kuuluvista tehtävistä
* varmistaa koneen ja työkohteen ajankohtaiset tilanteet työvuoron vaihtuessa
* tekee omavalvontaa
* dokumentoi työaikojaan, työn laatua ja määrää

**Työkoneen toimintakunto**

Opiskelija

|  |  |
| --- | --- |
|  | * varustelee ja säätää koneen toiminnot siten, että työskentely on sujuvaa ja tuottavaa * ylläpitää ennakoivasti koneiden ja laitteiden toimintakuntoa säännöllisillä huoltotoimilla ja tarkastuksilla * huolehtii määräaikaishuoltojen toteutumisesta * tunnistaa, paikallistaa ja korjaa yleisimmät toimintahäiriöt ja viat * hyödyntää koneen tietojärjestelmää toimintojen säätämisessä, vianhaussa ja huoltotarpeen arvioinnissa * ennakoi polttoaine- ja huoltotarvikkeiden tarpeen * ennakoi koneen siirron ajankohdan ja valmistelee siirron   **Turvallinen ja vastuullinen työskentely**  Opiskelija   * noudattaa työskentelyssään työturvallisuuteen ja ympäristönhoitoon liittyviä ohjeistuksia * käyttää ja huoltaa työvälineitä turvallisesti * työskentelee ergonomisesti * käyttää ja huoltaa työssä tarvittavia henkilökohtaisia suojavarusteita * huolehtii työmaan ja koneen siisteydestä ja käyttökuntoisuudesta * huolehtii jätteiden lajittelusta ja pyrkii vähentämään jätteiden määrää * käsittelee työssä tarvittavia kemikaaleja ohjeiden mukaisesti * arvioi ja havainnoi työhönsä liittyviä työturvallisuusriskejä * ilmoittaa turvallisuuspoikkeamista, koneen vioista ja vahingoista * toimii alkusammutustilanteessa ohjeiden mukaisesti * ehkäisee toiminnallaan tapaturmia * osaa toimia hätätilanteessa sekä onnettomuuden ja sairauskohtauksen sattuessa * hallitsee ensiavun antamisen perusteet ensiapua vaativissa tilanteissa |

Ammattitaidon osoittamistavat

Opiskelija osoittaa ammattitaitonsa näytössä käytännön työtehtävissä tekemällä työsuunnitelman ja vähintään yhden metsänparannustyölajin tai koneellisen metsänhoitotyölajin. Lisäksi hän tekee koneen toimintakunnon ylläpitoon liittyviä säätö- ja huoltotoimenpiteitä. Kasvinsuojeluaineiden turvallinen käyttö osoitetaan suorittamalla ajantasaisen kasvinsuojeluainelainsäädännön mukainen tutkinto. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

Lisäksi opiskelija suorittaa työelämän edellyttämät luvat ja pätevyydet, jotka ovat välttämättömiä ammattitaitovaatimuksissa edellytetyn osaamisen osoittamiseksi.